title: Kayehan
text: Kayehan inggih punika genah masiram sané kaanggén olih para krama Baliné ring aab dumunan sadurung madué genah masiram ring paumahan, puri utawi gria soang-soang. Kayehan punika kakaryanin mangda para kramané prasida masiram ring genah sané becikan ring genah-genah sakadi telabah miwah tukad. Kayehan pinaka genah masiram umum sané kakaryanin antuk ngambil toya telabah tur marupa pancuran sané mawit saking tiying utawi bungbung mangda toyané prasida membah saking arah sané becik tur tratur.